 "అదికాదు అలివేలూ! శుచి శుభ్రానికి, డబ్బుకి సంబంధం ఏమిటి? మా చుట్టాలింట్లో ఒకాయన సశ్యం పీలుస్తాడు. రెండువేళ్ళూ ఎప్పుడూ ముక్కులోనే వుంటాయి. బోలెడు డబ్బుంది ఆయనకి. అయినా అగ్లీగా ప్రవర్తిస్తుంటాడు. రిచ్ నెస్ కి నీట్ నెస్ కి సంబంధం లేదు" గంభీరంగ సెలవిచ్చింది పద్మిని ప్రియదర్శిని.

 రిచ్ నెస్ అంటే ఏమిటో నీట్ నెస్ అంటే యేమిటో వాళ్ళకి తెలుసు. కాకపోతే పద్మిని ప్రియదర్శిని ఆ మాటలని ఇంగ్లీషులో వాడటంవలన అప్పుడు వాళ్ళకి అర్ధం కాలేదు.

 "శుచి శుభ్రానికి, డబ్బుకి సంబంధం లేదు" అన్న ఆ ఒక్కమాట అలివేలుకి అర్ధమయింది. "మీరలా మాట తిరకాసు వెయ్యకండి అమ్మాయిగారూ! నాకే డబ్బులుంటేనా? నా తల్లో పేలని కుక్కించుకోటానికి నా ముక్కులో పొక్కులు తీయటానికి తలోపనికి తలో పనిమనిషిని పెట్టుకునేదానిని. ఆ..." అంటూ యింత పొడుగు దీర్ఘం దీసింది.

 "నేను చెప్పేది మీరు అర్ధం చేసుకోవటం లేదు..." అంటూ ఇంకేదో చెప్పబోయింది పద్మిని. వెంటనే అచ్చమ్మ అడ్డు తగిలింది. "మీకెందుకు అమ్మాయిగారూ! మీరు చెప్పేవేవీ మా కర్ధంకావు. ఈ పేటలో పుట్టాను. ఈ పేటలోనే ఇంతదాన్ని అయ్యాను. నాకేం మాయరోగం నిచ్చేపంగ వున్నాను" అంటూ మాట మార్చబోయింది.

 అయినా ఊరుకోలేదు పద్మిని వాళ్ళకి అర్ధమయేలా చెప్పాలని నోరు తెరిచింది. సరీగ అప్పుడే కుంటి రాజయ్య అక్కడికి కుంటుకుంటూ వచ్చి అలివేలు దగ్గరగా కూర్చున్నాడు.

 ఒక కాలు ఎదగకపోవటంతో కాలు ఈడుస్తూ కుంటుతు నడుస్తాడు. రైల్వే స్టేషన్ దగ్గర, బస్ స్టాండ్ దగ్గర అడుక్కుని కాసిని డబ్బులు సంపాదించుకొని వస్తాడు. తల్లి చెల్లెలు పాచిపని పదిళ్ళలో చేసి సంపాదిస్తున్నారు. తిండికి లోటు లేదు. రాజయ్య సంపాదించుకున్న పైసలు సినిమాలు చూడటానికి సరిపోతాయి. కాలు కుంటి తప్ప మిగతా విషయాలలో వాడికి విచారం లేదు.

 "ఏంటిరోయ్ రాజయ్యా! యీపూట ఇంటికాడ వున్నావ్! రైళ్ళు, బస్సులు ఆగిపోయినవా ఏంటి?" వెంకటమ్మ నవ్వుతూ అడిగింది.

 "రాత్రి రెండు సినిమాలు చూశానే అప్పా! దాంతో యీపూట ఆలిశ్శంగ లేచాను. బద్ధకంగ వుండి డూటీ కెక్కలేదు" దర్జాగా చెప్పాడు రాజయ్య.

 "నీపనే బాగుందిరా రాజిగా!" అంది అలివేలు నవ్వుతూ.  

 "ఏం చినిమాలు చూశావురా రాజిగా!" అచ్చమ్మ ఆతృతగా అడిగింది.

 "నీ కిష్టిగాడి సినిమా ఒకటి నా చిరంజీవోడి సినిమా మరొకటి చూశాను. అదిరిపోయిందనుకో. రెండూ రెండే" అంటూ సినిమా పేర్లు చెప్పాడు రాజయ్య.

 "ఆ కతలు రెండూ చెప్పరా రాజిగా! ఏది బాగుంటే దానికి వెళతాం అమ్మాయిగారు చినిమాకి డబ్బెట్టిదిలే" అంది అచ్చమ్మ.

 "నాక్కూడానా!" అంది వెంకటమ్మ.

 "అమ్మాయిగారు తలుచుకోవాలే గాని ఈ పేటలో ఆళ్ళందరికి వంద చినిమాలు చూపించుతుంది" అమ్మాయిగారు తరపున తానే చెప్పేసింది అచ్చమ్మ.

 పద్మిని ప్రియదర్శిని కళ్ళప్పజెప్పటం తప్ప పెదవి కదపలేదు.

 రాజయ్య రెండు సినిమా కతలు చెప్పాడు. డైలాగ్స్, పాటలు రెండర్దాల మాటలు అన్నీ పొల్లుపోకుండా చెప్పాడు.

 "రాధని చూస్తే ముద్దెట్టుకోవాలనిపించింది. చిరంజీవోడు లటుక్కున ముద్దెట్టుకుంటే ఏంబోయింది? రాధ లడ్డులా వుంది. అదే నేనైతేనా!" అంటూ పద్మిని ప్రియదర్శిని వైపు చూసి అదోలా పళ్ళికిలించాడు రాజయ్య.

 అదేదో పెద్ద జోకయినట్లు అందరూ పడిపడి నవ్వారు.

 పద్మిని ప్రియదర్శిని కోపంగా చూసిన విషయం ఎవరూ చూడలేదు పట్టించుకోలేదు. వాళ్ళ ఆనందంలో వాళ్ళున్నారు. రాజయ్యకి కాలు అవుడు సంగతి మరిచాడు అక్కడ వున్నది అమ్మాయిగారని మరిచాడు. తనో మగవాడు మగతనం గుర్తుకు వచ్చింది. అమ్మాయిగారి వేపు వికారంగ చూపులు సారిస్తూ సినిమాలో రాధని తలుచుకుంటు రెండర్ధాల మాటలకి మరో రెండర్ధాల మాటలు కలిపి వేడి వేడి అన్నం తిన్నంత తేలికగా బూతులు మాట్లాడేస్తున్నాడు.

 వాళ్ళకా మాటలు వికారంగ లేవు. ఉత్సాహంగ ఉడుకుడుకు నీళ్ళు పోసుకున్నంత హాయిగా వున్నాయి. మాటలు వింటు హాయిగ ఎంజాయ్ చేస్తున్నారు.

 అలాంటి మాటలు అక్కడ వద్దని చెప్పే అధికారం పద్మినికి లేదు. ఎక్కడికన్నా వెళదామంటే వెళ్ళే చోటులేదు. ఇంట్లోకి వెళదామంటే అదో ఇరుకు గది. మంచం మీద అటు తిరిగి పడుకుంది పద్మిని.

 వాళ్ళ సినిమా మాటలు ఇంకా అలా సాగుతూనే వున్నాయి.


   8


 అర్దరాత్రి. 

 పన్నెండో ఒంటిగంటో అయింది. హఠాత్తుగా మెలకువ వచ్చింది పద్మినీ ప్రియదర్శినికి. మెలకువ వచ్చింతర్వాత మళ్ళీ నిద్ర పట్టలేదు. ఒళ్ళంతా భారంగ అదో యిదిగ వున్నట్టనిపించింది. కాని అప్పటికప్పుడు శరీరానికేర్పడ్డ ఆ నలత కర్ధం ఏమిటో తెలీలేదు.

 ఒక పక్కనించి మురుగు వాసన గాలిపాటు ఇటు వచ్చినప్పుడల్లా ముక్కుకి తాకి వెళుతున్నది. ఒంటికి ఓడో మాస్ రాసుకోవడంవల్ల పాపం దగ్గరికి రావడానికి భయపడుతున్నాయ్ గాని వాటి పాట కచేరి మాత్రం ఆపలేదు దోమలు.

 పద్మిని దగ్గరగా తిరుగుతూ జుయ్ అంటున్నాయ్. దోమలు ఒక్కసారిగ అన్ని వాయిద్యాలకి పని కల్పించిన బాండ్ మేళం వాయించేవారిలా.

 కాస్త దూరాన పడుకున్న యలమందయ్య పంపు 
కొట్టినట్టు గుర్రుపెడుతూ నిద్రపోతున్నాడు.

 పద్మిని మంచానికి ఆ పక్కగా వున్న అరుగుమీద అచ్చమ్మ పడుకొని వుంది. కాళ్ళూ చేతులూ గాలికి ఒదిలేసినట్టు బారజాపి ఫ్రీగా హాయిగా నిద్రపోతున్నది అచ్చమ్మ.

 అర్ధరాత్రప్పుడు ఏ ఇంట్లోవాడు చుట్ట కాలుస్తున్నాడో గాని గాలిలో తెలుస్తూ ఆ చుట్టవాసన కూడా వస్తున్నది. నాలుగు గుడిసెల అవతల వున్న ఇంటిలోని పాపయ్య బాగా తాగొచ్చినట్టున్నాడు. గార్ధభ స్వరం వేసుకొని పాట పాడుతున్నాడు. అక్కడ ఎవరికీ నిద్రాభంగం కలిగినట్టు లేదు. పాపయ్య పాట పచ్చిబూతులతో సాగుతోంది.
 "adikaadu aliveluu! suchi subhraaniki, dabbuki sambandham emiti? maa chuttalintlo okaayana sashyam peelustaadu. renduvellu eppuduu mukkulone vuntaayi. boledu dabbundi aayanaki. aina agleegaa pravartistuntaadu. rich ness ki neet ness ki sambandham ledu" gambheeranga selavichindi padmini priyadarsini.

 rich ness ante emito neet ness ante yemito vaallaki telusu. kakapothe padmini priyadarsini aa maatalani ingleeshulo vaadatamvalana appudu vaallaki ardham kaaledu.

 "suchi subhraaniki, dabbuki sambandham ledu" anna aa okkamata aliveluki ardhamayindi. "meerala maata tirakasu veyyakandi ammaayigaaruu! naake dabbuluntena? naa tallo paelani kukkinchukotaniki naa mukkulo pokkulu teeyataaniki talopaniki talo panimanishini pettukunedaanini. aa..." antuu yinta podugu deergham deesindi.

 "nenu cheppedi meeru ardham chesukovatam ledu..." antuu inkedo cheppaboindi padmini. ventane achamma addu tagilindi. "meekenduku ammaayigaaruu! meeru cheppevee maa kardhamkavu. ee petalo puttaanu. ee petalone intadaanni ayyanu. naakem mayarogam niccheepanga vunnaanu" antuu maata maarchaboyindi.

 aina oorukoledu padmini vaallaki ardhamayela cheppaalani noru terichindi. sareega appude kunti rajayya akkadiki kuntukuntu vachi alivelu daggaragaa kuurchunnaadu.

 oka kaalu edagakapovatamto kaalu eedustuu kuntutu nadustaadu. railve station daggara, bus stand daggara adukkuni kaasini dabbulu sampaadinchukoni vastaadu. talli chellelu paachipani padillalo chesi sampaadistunnaaru. tindiki lotu ledu. rajayya sampaadinchukunna paisalu cinimaalu chudataniki saripotayi. kaalu kunti tappa migata vishayaalalo vaadiki vichaaram ledu.

 "entiroy rajayya! yeepoota intikada vunnav! raillu, bassulu aagipoyinava enti?" venkatamma navvutuu adigindi.

 "raatri rendu cinimaalu chushane appa! daamto yeepoota aalissanga lechaanu. baddhakanga vundi dooty kekkaledu" darjaga cheppaadu rajayya.

 "neepane bagundira rajiga!" andi alivelu navvutuu.  

 "yem chinimaalu chusavura rajiga!" achamma aatrutagaa adigindi.

 "nee kishtigadi sinima okati naa chiranjeevodi sinima marokati chushanu. adiripoyindanuko. rendoo rende" antuu sinima paerlu cheppaadu rajayya.

 "aa katalu rendoo cheppara rajiga! edhi bagunte daaniki velataam ammayigaru chinimaki dabbettidile" andi achamma.

 "nakkudana!" andi venkatamma.

 "ammayigaru taluchukovale gaani ee petalo aallandariki vanda chinimaalu choopinchutundi" ammayigaru tarapuna taane cheppesindi achamma.

 padmini priyadarsini kallappajeppatam tappa pedavi kadapaledu.

 rajayya rendu sinima katalu cheppaadu. dilags, paatalu rendardaala maatalu annee pollupokunda cheppaadu.

 "radhani chuste muddettukovalanipi. chiranjeevodu latukkuna muddettukunte emboindi? raadha laddula vundi. adhe nenaithena!" antuu padmini priyadarsini vaipu chusi adola pallikilinchaadu rajayya.

 adedo pedda jokayinatlu andaruu padipadi navvaaru.

 padmini priyadarsini kopanga chusina vishayam evaruu chudaledu pattinchukoledu. vaalla aanandamlo vaallunnaaru. rajayyaki kaalu avudu sangati marichaadu akkada vunnadi ammaayigaarani marichaadu. tano magavaadu magatanam gurtuku vachindi. ammayigari vepu vikaaranga chuupulu saaristuu cinemalo radhani taluchukuntu rendardhaala maatalaki maro rendardhaala maatalu kalipi vedi vedi annam tinnanta telikagaa boothulu matladestunnadu.

 vallaka maatalu vikaaranga levu. utsaahamga udukuduku neellu posukunnanta haayigaa vunnayi. maatalu vintu haayiga enjay chestunnaru.

 alanti maatalu akkada vaddani cheppe adhikaaram padminiki ledu. ekkadikanna veladaamante velle chotuledu. intloki veladaamante adho iruku gadi. mancham meeda atu tirigi padukundi padmini.

 vaalla sinima maatalu inka alaa saagutuunee vunnayi.


   8


 ardaratri. 

 pannendo ontiganto ayindi. hataattugaa melakuva vachindi padminee priyadarsiniki. melakuva vachintarvaata mallee nidra pattaledu. ollantaa bharanga adho yidiga vunnattanipinchindi. kaani appatikappudu sariiraanikerpadda aa nalata kardham emito teleeledu.

 oka pakkaninchi murugu vasana galipatu itu vachinappudalla mukkuki taaki velutunnadi. ontiki oodo mas rasukovadamvalla paapam daggariki raavadaaniki bhayapadutunnay gaani vaati paata kacheri maatram aapaledu domalu.

 padmini daggaragaa tirugutuu juy antunnay. domalu okkasaariga anni vaayidyaalaki pani kalpinchina band melam vaayinchevaarilaa.

 kaasta dooraana padukunna yalamandayya pampu 
kottinattu gurrupedutuu nidrapotunnadu.

 padmini manchaaniki aa pakkaga vunna arugumeeda achamma padukoni vundi. kaalluu chetuluu gaaliki odilesinattu barajapi freega haayigaa nidrapotunnadi achamma.

 ardharaatrappudu e intlovadu chutta kaalustunnado gaani gaalilo telustuu aa chuttavasana kuudaa vastunnadi. naalugu gudisela avatala vunna intilooni papayya baga tagochinattunnadu. gardhabha swaram vesukoni paata paadutunnaadu. akkada evariki nidraabhangam kaliginattu ledu. papayya paata pachchibuuthulathoo saagutondi.